Mihai Stoica a anunţat o răsturnare de situaţie în cazul transferului lui Florinel Coman, în Qatar. Preşedintele Consiliului de Administraţie de la FCSB a dezvăluit că nu s-a primit nicio ofertă concretă pentru „Mbappe”.
După ce arabii au venit la Palatul lui Gigi Becali, să negocieze transferul lui Gigi Becali, vedeta FCSB-ului ar putea rămâne la echipă şi în sezonul viitor.
Răsturnare de situaţie în cazul transferului lui Florinel Coman | Anunţul lui Mihai Stoica
Şi Gigi Becali a anunţat că negocierile privind transferul lui Florinel Coman au intrat în impas, deoarece extrema roş-albaştrilor nu ar fi fost încântată de salariul pe care îl ofereau arabii.
Mihai Stoica a oferit mai multe detalii despre situaţia lui Florinel Coman, mărturisind că acesta ar putea continua la FCSB. MM a dezvăluit că „Mbappe” mai are trei ani de contract cu FCSB, şi rămâne de văzut ce se va întâmpla.
„Nu s-a primit nicio ofertă pentru Coman. De fapt, nu trebuie primită ofertă. Până nu intră banii în cont şi el semnează…Nu am nicio idee, nu ştiu. Nu părea nimic făcut, asta a scris presa. Nu avea cine să închidă business-ul, că se închide când intră banii în cont. Cine vine şi spune că dă 3-3,5 milioane înseamnă că nu vrea să-l ia (n.r. clauza de reziliere este de 5 milioane de euro).
Din câte reţin, Coman mai are trei ani. Să vedem ce se va întâmpla. Eu nu l-am tăiat din lotul pe care l-am desenat pentru sezonul următor. Eu tot adaug, dar de tăiat, n-am tăiat nimic până acum”, a declarat Mihai Stoica, conform orangesport.ro.
Gigi Becali, dezvăluire bombă despre Florinel Coman: „N-o să plece!”
Gigi Becali a făcut un anunţ bombă despre Florinel Coman. Patronul de la FCSB a spus că „Mbappe de România” nu s-a înţeles la salariu cu arabii. Becali a spus că e dispus să îi dea bani lui Coman pentru a rămâne la FCSB.
Becali a spus că va face tot ce e posibil ca echipa să ajungă în grupele Ligii Campionilor, iar Coman poate fi un om decisiv pentru a i se îndeplini marele vis.
„Florinel n-o să plece! El acolo nu ia nici două milioane, am înțeles că 1,6 milioane, cu prime ia două milioane. Lui Florinel îi dau eu bani dacă o să câștig bani, că merită. Trebuie să-l ții. Nu trebuie să te mai gândești la cinci milioane dacă vrei să faci ceva în țara asta.
Nu bani din jucător sunt importanți, nu acolo e miza. Miza mea e că pot să iau 60 de milioane din Champions League, pot să iau 16 milioane de euro numai din bilete. Acum au românii bani, plătesc biletul 100 de euro. O să tai alea, tâmpeniile, invitații de 200.000. Păi cine sunt eu, mă, magnat?”, a spus Gigi Becali la Palat.